GISTA EĤO marto2012 


VIP-VIZITANTO 

Fidela al siaj parencoj kaj geamikoj en Brazilo, nia valora amiko Lenio Marobin kiu 
rezidas en Londono, plenumis ankaŭ ĉijare sian viziton kun devojiĝo ĝis Kaiurbo kie li 
honoras siajn amikojn Laŭro kaj Vaske, kiel li mem, radioamatoroj. Okazis la jam 
tradicia tagmanĝo ĉe Variani en tre ĉarma etoso. Lenio rakontas erojn de siaj travivaĵoj, 
tre interesaj kaj ni aktualigas lin per informoj pri nia regiono. Du tri horoj disfumi ĝas en 
pokaj minutoj. Domaĝe li devis reflugi al sia nuna loĝejo en la deka de marto. — Post 
kelkaj tagoj li sciigis pri la retrovo bonorde sian hejmon kun baldaŭa reeklaboro dum 
ankoraŭ kelkaj jaroj antaŭ ol li rajtas pensi pri emeritiĝo. 


VERDA KAFO 

Nia tradicia renkontiĝo okazis kun amaso da gesamideanoj tamen, pro iu miskompreno 
kaj neatenditaĵo nia amiko Lenio mankis. Dum la babilado amiko Zaghetto rememoris 
ke iam, multajn jarojn antaŭe, Lenio iam trinkis Verda-Kafon...mi ne plu memoras tion, 
cetere mi fariĝas danĝere forgesema...daŭre mi rerekomendas NE OLDIĜU!. Ne nur 
mia pensejo indas rubejon...ankaŭ la oreloj kaj gamboj sed, dum mi kuraĝas veturi sola 
al nia ĉefurbo, mi persistas revidi la amikajn vizaĝojn de niaj rezistemaj verdaj kernoj. 


Por amikoj kiuj ankoraŭ ne legis ĉi anekdoton: 

Instruistino al bubo ŝia lernanto: 

Poĉo diru al mi, ĉu vi fervore preĝas antaŭ ol vi vespermanĝas? 
Ne, instruistino. 
Sed, ĉu vi neniam preĝas? 
Tute ne...panjo estas bona kuiristino. 


Jen la TUB-ERO (El Monato) 

Tre interesoveka revuo, kies enhavo plenas de sciindaj sed ne tro longaj 
tekstoj ja estas la magazino Monato. Por ni triamondanoj domaĝe ĝi iom tro 
multekostas kaj nur pokaj samideanoj povas ĝui ĝiajn legaĵojn, tial mi inkludas en ĉi 
marta ekzemplero de Gista Eĥo etan tekston pri park-hotelo en Aŭstrio. Jen ĝi: 

La unua parkhotelo estis malfermita antaŭ ses jaroj en Otteshajm, apud 
Linz, Aŭstrio. Ĝi situas sur la bordo de Danubo kaj konsistas el grandaj tuboj el 
cemento, en kiuj estas eta hotelĉambro. La prezon de tranoktado difinas la gasto. Ĉiu 
tubo havas la diametron de 2m, longecon de 2,6m kaj pezon de 9,5t. Laŭ Andreas 
Ŝtraŭs, iniciatinto de la projekto, la tubĉambro posedas bonan bru-izoladon. Interne 
estas duobla lito, littolaĵoj, aldonaj kovriloj kaj lampo. En la plafono estas fenestreto. 
Proksime al la tubĉambroj troviĝas kafejo. Minibufedo, necesejo, bufedo kaj banejo. 

Serurkodo — La hotelo funkcias de majo ĝis oktobro. Tubĉanbron oni 
rezervas rete. Oni ricevas serurkodon por eniri. Forirante, oni lasas la pagon en kesto 
ene de la tubo. Kutime la gastoj pagas por tranokti inter kvin kaj kvindek eŭrojn. Oni 
rajtas gasti maksimume tri tagojn. La ideo pri tubo-tranoktado iĝas populara. Ekde majo 
funkcias dua Parkhotelo en Germanio. La hoteloj kontakteblas ĉe www.dasparkhotel.net 
(germane, angle) — Evgeni Georgiev. 


KOMENTO — Domaĝo, domaĝo ke tia chipa tranoktejo nur povas ekzisti inter 
bonedukita popolo. Lando kie patroj konsideras sufiĉa la edukitecon de siaj infanoj nur 
diri “benon, Sinhoro patro - benon, Sinjorino panjo”, neniam atingos la nivelon de Unua 
Mondo. En Brazilo la Eduka Ministerio nur instruas sciojn tial mankas al ni la specifa 


Ministerio por Edukado, kie infanoj lernu respekti pli aĝajn personojn, la gepatrojn, la 
geinstruistojn, la aŭtoritatulojn. Por tio la studentaroj ricevu disciplinon: je eniro de 
instruisto ĉiuj stariĝu kaj laŭte respondu la alvensaluton de kursgvidantoj, de aŭtoritato. 
Knaboj kaj junuloj deprenu la ĉapon, respekte salutu eĉ nekonatajn homojn, kiel decas 
kaj estis antaŭtempe, tiam sen manko de spaco en prizonoj. 


RAKONTO PRI FEROCA BATALO.(Kurtigite) 
La kolumnisto Paŭlo Santana (CP) donas oportunon al eldonisto rakonti sian aventuron 
en batalo kontraŭ la sagame feroca PittBull-rasa hundo. Jen ĝi: 

Homo serena povas 1ĝi furioza. Mi ripozadis hejme kaj ekvidis la agreson de 
PitBull-rasa hundo. Ĝi tiris la katon el sub aŭto, por ebligi al si libere ataki la 
animaleton. Virino provis liberigi la katon de la mortigema faŭko, ĉiu tirante la katon al 
sia flanko, ĉe la limo antaŭ ol dispecigi la viktimon. Mi kvazaŭ freneziĝis memorante la 
kazon de knabo dum kirurgio pro PtittBull atako. Neniam mi forgesos la korŝirajn 
kriojn de lia patrino: ho ne, mia filo, ne! - Mi genuiĝis flanke de la atakata kato, forte 
kunpremis la gorĝon la hundaĉo. Ni interbatalis. ĝi ne liberigis la katon kaj mi forte 
kunpremis ĝian gorĝon. Ni daŭris tiel dum eterno da minutoj, ĝis kiam al ĝi mankis aero 
— tiel ili mortigas infanojn — ĝi liberigis la povran katon kiu afliktegita, funde metis la 
ungojn en miajn brakojn dum ĝi provis saviĝi de morto. Mi kaptis la du postajn krurojn 
kaj komencis turni la bestaĉon ĉirkaŭ mi. Je ĉiu dua turniĝo mi bategis la beston kontraŭ 
la asfalto. Ankoraŭ la hundaĉo turniĝis miaflanke, por min ataki. Mi lastfoje turnis la 
diablon, ĵetis ĝin alten kaj lasis ĝin bategi kontraŭ la asfalto kaj pensis, venu ankoraŭ 
ataki min. Anstataŭ ĝi venis la posedanto kaj plendis ke la Pitt eskapis el la korto en kiu 
ankaŭ ludas infanoj. La kato estis kondukita al veterinara kliniko. Espereble ĝi 
resaniĝos. 


VIZITO AL PLAĜO 

Dum ĉi monato okazis tre varmaj tagoj, tial miaj filoj invitis min, la filojn kun siaj 
gefamilianojn pasigi kelkajn tagojn en apartamento situita en la moderna.Kapĝo da 
Kanoa. La vilaĝo, granda kiel ĝi nun statas impone impresas vizitantojn. Mi nur konis 
ĝin kiel eta vilaĝo de la tempo kiam mi superflugadis ĝin. Mi konstatis ke ĉi oldulo ne 
plu rajtas sola avanci en la maron. Kapturniĝoj kaŭzataj je ĉiu ondo kiu lavas la sablan 
surfacon kvazaŭ tiras min ĝis falo. Mi devis fidi la fortan brakon de mia filo. Kia 
diferenco, de la tempo kiam mi, forta junulo sentis enorman plezuron en traborado de 
ondoj kaj ĝui flosadon sur la onda kresto, nacilingve, imiti Ĵakare = flosi kiel kutimas 
fari krokodiloj. La promenveturo igis min konatiĝi kun la nuna bela ŝoseo ekde la 
ĉefurbo Portalegre al la gaŭĉaj plaĝoj kaj al la nordaj regionoj de nia lando. Ne 
forgesebla vizito estis ĝi. 


MALVARMEGO 
Surprizas nin tiel forta malvarmo en la komenco de aŭtuno. Ni hejmanoj dormadis 
kovritaj sub nura littuko sed subite eĉ unu lankovrilo ne plu sufiĉis, frumatene mi devis 
eltrovi plian lankovrilon por mi! Veras ke mi estas fridotimulo. Posttagmeze mi legas 
229C - 4299 da humido kun aerpremo je 1006 Mb. Tiaj donitaĵoj anoncas pli fortan 
malvarmon dum ĉi nokto, sur altaĵoj eble frostos. Ŝajnas ke ĉijare jam finiĝis la 
komforta klimato kaj viroj ne plu facile trovas la etan “kranon”, per kiu oni devas ofte 
dreni la korpon. 

VIZITO AL BRAZILJA - vere, venontan sabaton, 07/04 mi ekflugos je la 
17,30h per la kompanio GOL, al nia federacia chefurbo Brazilja. Se hazarde mi trovos 
E-eventon apude, mi provos konatiĝi kun ties vizitantoj. Same vizito al BonaEspero 


bonvenos se oportuna veturebleco troveblas. Al mi plaĉus revidi la karajn 
gesamideanojn Ĝiuzeppe kaj Ursula Grattapalja. Al kiu ne plaĉas mia spito al pli ĝusta 
literumado por neesperantaj vortoj, mi paŭtas kaj daŭrigas la tekston. Gravas ke la 
fremdlandano sciu ĝuste prononci la nomon de strato, urbo kaj de homo kiun li/ŝi 
bezonas trovi. Oni bildigu al si ke fremdulo serĉas la adreson de ekz. iu Cecilio Chico 
Machado. Se li anoncas Tsetsilio Tsitseo Matsado, ege malfacile li/ŝi estos komprenata 
por iel kapabligi lin/ŝin helpi eblan samideanon. 


PROMESO 

Memore al la Ora Leĝo, 13 de majo1888, per la signaturo far princino Izabel, kiu 
finis ĉirkaŭ 300 jarojn da hontinda peiodo en nia lando, kies 124“n datrevenon oni 
rememoras (en la 13“ de majo 2012), mi provos reciti dum nia Verda Kafo, okazonta la 
28“n de aprilo(lasta sabato) poezion kies enhavo ja estas vaste konata de homoj kiuj 
legis verkojn de nia bahiana poeto Kastro Alves. (Navio Negreiro). Eble estiĝos 
kontraŭdiroj pro alia dato. Pravigas nin tamen, la dokumento “Lei Aurea”- 13/05/1888. 
Jen do prezentiĝas ŝanco por ke, homoj al kiuj ne plaĉas miaj verkaĉoj, Gisto kaj la 
nuna Ĝista Eĥo, por pune ŝtonumi min, se tro ofte kaj tro aĉe mi balbutos la rimaron pro 
forgeso. 

PREDIKO 

Jen mi, verŝajne dumviva primekanto kontraŭ manko de flueco en la uzo de 
esperanto-parolado pro manko de aktiva kaj tre diligenta sindediĉo al ellernado de nia 
kara lingvo. Nia amikaro pretekstas ke al ili mankas kompanoj, porĉiutaga babilado. Nu 
jes, mi konsentas tamen ja ekzistas maniero ĉirkaŭiri tiun mankon, ekzemple,verki 
mallongan reagon kontraŭ la de mi uzat/itaj esprimoj por ke mi metu ilin en la venonta 
Gista-Eĥon. Tiujn komentojn povos sen ĝeno legi ni ĉiuj, la V-Kafrondanoj kaj komenti 
en la venonta VK-kunsido. Nur tiel la kapablo flue paroli evoluos. BV provi. La eta 
responso igas vin zorge elekti vortojn, konsulti/konfirmi aŭ ne elektitan dirmanieron. 
Bonvolu, miaj karaj geamikoj, vi spertos magian altiron al tia maniero komenci la 
debuton sur la podio de la famo... 


SAMSANGA HEREDAJXO. 

Uno semajnon antaŭe mi faris vizitojn al gefamilianoj en Brazilja. Tie mi havis 
oportunon konatiĝi kun sinjorino, patrino de ses gefiloj, kiu sin diris edzino de sia 
kuzo,mi scivolis pri la sanstato de la filoj. Ŝi plendis ke unu el la filinoj, kvin jara, 
suferas pro difekto en la koro, ke tiu malsano igas la knabinon ne kapabla aktivi 
normale kaj devas nepre ne suferi ektimon kiu povas subite kaŭzi la morton al ŝi. Do 
refoja konfirmo ke oni neniam sukcesas sufiĉe multe diskonigi inter la junularo la 
neceson flankenlasi la elekton de dumviva paro ne laŭ la bela aspekto kaj fisika sanstato 
sed jes evalui ties parencaron, se oni ne volas suferi tristan elreviĝon dum oni ndas la 
unue naskitan bebon per heredo de samsanga generado. Oni estu avertita ke la heredo 
povas okazi dum pluraj generacioj. Do malbonaĵo ne videbla, nur identigebla post longa 
kaj strategia pridemandaro. Ĉu tio eblas post kelkmonata enamiĝo? Memoru ke 
teratologia estaĵo povos naskiĝi al vi kun hazardo pli ofta ol bonŝanco en loterio. Ĉu vi 
riskos fariĝi patro de infano kripla kaj krome malsana? Edziĝontaj gejunuloj, estu 
sinzorgaj kaj diligente tralegu sciencajn tekstojn tiurilatajn, La ĵurnaloj plenas de 
informoj pri beboj sen cerebraj, rezulte de senzorgaj generadoj, 


